als_Latn dik_Latn sag_Latn
Aktualisht Google operon në tetë qendra masive të dhënash në SHBA dhe Evropë. Gjithashtu ajo po ndërton qendra të dhënash edhe në Hong Kong, Singapor dhe Tajvan, por një pikë e paprekur në hartë është Amerika Latine, ku numri i përdoruesve të Internetit po rritet me shpejtësi. Për të sjellë serverët afër me përdoruesit, Google tani ka njoftuar qendrën e ardhshme të të dhënave me vendodhje në Quilicura, Kili, një bashki në periferi të Santiagos. Projekti, thotë Google, do të kushtojë rreth $150 milionë dhe “do të jetë një nga ambientet më efikase dhe më mjedisore në Amerikën Latine”.
Google-i planifikon ta përfundojë këtë ndërtesë nga fundi i 2013. Si pjesa më e madhe e qendrave të të dhënave, projekti do të punësojë rreth 20 veta me t’u bërë operacional. Gjithashtu Google ka në plan të prezantojë programet e granteve për komunitetin në Quilicura, që do të mbështesë organizatat me përqendrim në teknologji, energjinë e rinovueshme dhe sipërmarrje.
Google nisi fazën ndërtimore të qendrave të të dhënave në Singapor dhe në Hong Kong nga fundi i 2011 dhe hodhi themelet në Tajvan në fillim të këtij viti. Të gjitha këto qendra të dhënash do të hapen në 2013.
(Herë të lexuara: 197)
als_Latn als_Latn als_Latn als_Latn